Nichelle Prince (s. 19. helmikuuta 1995) on kanadalainen jalkapalloilija. Hän on pelannut Kanadan naisten maajoukkueessa vuoden 2019 MM-kilpailujen päättyessä 53 maaottelua ja tehnyt niissä 11 maalia. MM-kilpailuissa hän pelasi avauskokoonpanossa kolmessa Kanadan neljästä ottelusta ja teki maalin alkulohko-ottelussa Uutta-Seelantia vastaan. Pelipaikaltaan hän on hyökkääjä. Hän on saavuttanut olympiapronssia Rio de Janeirossa 2016.